Tiina Elvisto

**Tiina Elvisto** (kuni 1989 **Ksenofontova**; sündinud 2. veebruaril 1957 Amblas) on eesti ökoloog ja loodusõpetuse didaktik.

## Haridustee
Ta lõpetas 1971. aastal Tartu Lastekunstikooli, treenis aastaid Tartu Kalevi Kergejõustikukooli õpilasena ja lõpetas 1975. aastal Tartu 5. Keskkooli kuldmedaliga.

1980. aastal lõpetas ta Tartu Riikliku Ülikooli bioloogia-geograafiateaduskonna *cum laude* bioloogina ja bioloogia-keemia õpetajana. Ta õppis Eesti Teaduste Akadeemia Zooloogia ja Botaanika Instituudis aspirantuuris (1980–1983) ning kaitses 1987. aastal Tartu Riikliku Ülikooli juures bioloogiateaduste kandidaadi väitekirja ökoloogia valdkonnas roostike produktsiooniökoloogiast ja aineringest. 

## Töö
Ülikooliõpingute ajal töötas ta Tartu Riikliku Ülikooli taimesüstemaatika ja geobotaanika kateedris laborandina ning Eesti Teaduste Akadeemia Zooloogia ja Botaanika botaanika sektori geobotaanika laboris insenerina, aastatel 1980–1993 töötas ta samas vaneminseneri, seejärel nooremteaduri ja teadurina. 

Aastatel 1992–1993 töötas ta Tallinna Sõle Gümnaasiumi loodusõpetuse- ja bioloogiaõpetajana, 1992–1994 Pelgulinna Gümnaasiumi bioloogia- ja terviseõpetajana ning alates 2016. aastast Tallinna Mustamäe Gümnaasiumi bioloogiaõpetajana. 

Alates 1993. aastast töötab ta Tallinna Pedagoogikaülikoolis / Tallinna Ülikoolis taimeökoloogia ja loodusõpetuse didaktika dotsendina ja 2016. aastast taimeökoloogia dotsendina.

Ta on alates 1994. aastast ülikoolide koostöövõrgu The Baltic University Programme õppejõud ja koordinaator Tallinna Ülikoolis.

## Teadustöö
Ta uurib roostike, puisniitude, soolakute ja jäätmaade taimekoosluste struktuuri ja aineringet. Ta on võtnud osa Matsalu Rahvuspargi taimkatte suuremõõtmelisest kaardistamisest ning kahe Eesti soontaimede levikuatlase välitöödest (XX sajandi kolmas veerand ja aastad 2015-2016). Lisaks on ta tegelenud loodusteaduslike ainete õpetamise metoodika küsimustega ning võtnud osa õpetajate uuringutest.

## Publikatsioone
Ta on loodusõpetuse õpikute, tööraamatute ja töövihikute autor 1.-4. klassini, "Ökoloogialeksikoni" (koostaja V. Masing, 1992) ja Eesti Entsüklopeedia artiklite autor.
*Tiina Ksenofontova, (1985). Matsalu lahe pilliroog ja roostikud. Kumari, Eerik (Toim.). *Matsalu - rahvusvahelise tähtsusega märgala = Matsalu - a wetland of international importance* (113-125) Tallinn: Valgus
*Ksenofontova, Tiina (1988). Morphology, production and mineral contents in *Phragmites australis* in different waterbodies of the Estonian SSR. *Folia Geobotanica & Phytotaxonomica*, 23 (1), 17−43
*Ksenofontova, Tiina (1989). General changes in the Matsalu Bay reedbeds in this century and their present quality (Estonian SSR). *Aquatic Botany*, 35 (1), 111−120
*Elvisto, Tiina; Maaste, Kadri; Saar, Aivo; Timoštšuk, Inge; Tõnisson, Andres (1999). Loodusõpetus 2. klassis : Õpetajaraamat. Tallinn: Koolibri
*Elvisto, Tiina (2010). Eutrophication level of *Phragmites australis* habitat at a shallow coastal lake, Paljassaare Peninsula, Tallinn, Estonia. *Estonian Journal of Ecology*, 59 (2), 83−98
*Lepik, Madis; Elvisto, Tiina; Oder, Tuuli; Talts, Leida (2013). Õpetajate üldpedagoogiliste uskumuste struktuur ja tüüpprofiilid. Krull, Edgar; Leijen, Äli; Lepik, Madis; Mikk, Jaan; Talts, Leida; Õun, Tiia (Toim.). *Õpetajate professionaalne areng ja selle toetamine* (248−273). Eesti Ülikoolide Kirjastus
*Nõmmsalu, Heli; Juhanson, Katrin; Elvisto, Tiina; Robal, Marju; Glikasa, Olga; Karule, Ludmila (2014). "Mõtle, mida tarbid: Vali vähem ohtlikke aineid sisaldavaid tooteid: Käsiraamat õpetajatele". Tallinn: Balti Keskkonnafoorum. www.thinkbefore.eu/wp-content/uploads/2015/02/infohaz-opetajad-a4-2015.pdf
*Hulisz, Piotr; Piernik, Agnieszka; Mantilla-Contreras, Jasmin; Elvisto, Tiina (2016). Main driving factors for seacoast vegetation in the Southern and Eastern Baltic. *Wetlands*, 1−11.10.1007/s13157-016-0803-2
*Elvisto, Tiina; Pensa, Margus; Paluoja, Elo (2016). Indigenous and alien vascular plant species in a northern European urban setting (Tallinn, Estonia). *Proceedings of the Estonian Academy of Sciences*, 65 (4), 431−441.10.3176/proc.2016.4.09

## Liikmesus
*1975 Eesti Looduseuurijate Selts
*1996 Haridusministeeriumi juures asuva bioloogia katselist riigieksamit ettevalmistava komisjoni liige
*2001 Pärandkoosluste Kaitse Ühing
*2012−2015 Keskkonnaameti Keskkonnahariduse Nõukoja liige
*2013 Eesti Looduskaitse Seltsi juhatuse liige
*2015 Tallinna Ülikooli kirjastuse üldkolleegiumi ja kolleegium Gigantum Humerise liige

## Isiklikku
Tema isa on arst ja geneetik Juri Ksenofontov, ema on ajaloolane, õpetaja ja koolijuht Malle Loit arhiivitöötaja, *[http://worldcat.org/identities/lccn-no97063915/ Album Academicum]* koostaja ja toimetaja. Vend on arhitekt, muinsuskaitsja ja kunstikriitik Andri Ksenofontov. Poeg on Eero Elvisto. 

## Viited

## Välislingid
*Tiina Elvisto Eesti Teadusinfosüsteemis
*profiil ResearchGate'is
*"Looduse tundmise alus kujundatakse lasteaia- ja algklasside eas". Taimeökoloogi ja pedagoogi Tiina Elvistot küsitlenud Toomas Kukk. Eesti Loodus 3/2009. Lk 30−34